Lobstermen Downeast: dklimek: Galleries: Digital Photography Review
Small, Medium, Large, Original (2500×1815, 916.7KB) 240PDPE | Jung Power DALI-stuureenheid | Rexel | Elektrotechnische groothandel
Lev. nr.: 240PDPE
Jung SL 500 bedieningselement Draaiknop Brons SL540GB
Jung A500 bedieningselement Draaiknop Aluminium A540AL Bevordering van Vroeë Opsporing van Kinderkanker en KANSA Ondersteuning | CANSA - The Cancer Association of South Africa | CANSA – The Cancer Association of South Africa
11 Januarie 2019 – KANSA vat hande met die stigterslede van Kinderkanker Internasionaal se inisiatief wat as Internasionale Kinderkanker Dag bekend staan wat op 15 Februarie wêreldwyd gevier word. Die doel van die inisiatief is om bewustheid te verskerp om die sterftesyfer van kinders wat met kanker gediagnoseer word, te verlaag. Daar word ook aandag geskenk aan die pyn en lyding van kinderpasiënte met kanker en die ondersteuning van die Wêreld Wêreld Gesondheidsorganisasie (WGO) se Wêreldwye Kinderkanker Doelwitte.
Gerda Strauss, KANSA se Hoof van Dienslewering, sê: “Ons ‘Tough Living with Cancer’ (TLC) programme verskaf inligting aan almal oor die simptome van kinderkanker. As kanker vroeg genoeg by kinders opgespoor word, kan die meeste kinders suksesvol behandel word. Hoe vinniger ‘n kind korrek met kanker gediagnoseer word, hoe beter is sy of haar kans om behandeling te ontvang en die siekte te oorleef. Gemiddeld word 800 tot 1000 kinders jaarliks in SA met kanker gediagnoseer. Na raming bereik ten minste twee derdes van hierdie kinders nooit ‘n sentrum waar hulle gespesialiseerde behandeling teen kanker kan ontvang nie. Die meerderheid van die kinders wat wel toegang tot behandeling verkry, se kanker is ongelukkig dan al in ‘n gevorderde fase van hul siekte. Die vroeê simptome van kinderkanker is soortgelyk aan ander siektetoestande waaraan kinders ly en as gevolg daarvan word kanker onder kinders dikwels verkeerd gediagnoseer. Ouers en voogde moet daarop let as een of meer simptome voortduur. As dit die geval is, moet hulle onmiddellik mediese advies en hulp inwin.”
In September 2018 het die WGO tydens die Algemene Vergadering van die Verenigde Nasies ‘n splinternuwe en wêreldwye inisiatief aangekondig om die ongelykheid te ondersoek van kinders wat kanker in lae- tot middelinkomste lande oorleef teenoor kinders in hoër inkomste lande. Ongeveer 8 uit 10 van die 300 000 kinders (van geboorte tot 19 jaar) wat jaarliks met kanker gediagnoseer word, woon in lae- en middelinkomste lande. Die oorlewingsyfer van hierdie kinders is dikwels naby 20%. Daar word egter beraam dat die helfte van kinders met kanker in Suid-Afrika nooit gediagnoseer word nie. Volgens die Suid-Afrikaanse Mediese Joernaal¹ is die algehele oorlewingsyfer van kinderkanker in Suid-Afrika laag as dit vergelyk word met internasionale data. Beter bewusmaking van die waarskuwingstekens van kinderkanker kan vroeër diagnose van die siekte tot gevolg hê en dit kan lei tot ‘n groot verbetering van die uitkoms van die siekte.
“Dit is uiters noodsaaklik dat kinders wat kankerpasiënte is, verwys word na ‘n Pediatriese Onkoloog vir behandeling van die siekte. ‘n Foutiewe diagnose of behandeling kan veroorsaak dat die kankerpasiënt weerstand opbou teen moontlike behandeling. Verder benodig kankerpasiënte en hul geliefdes emosionele en sielkundige hulp en ondersteuning asook praktiese hulp. KANSA TLC verskaf inligting oor kanker; bied berading aan, help om ondersteuningsgroepe te stig en verskaf hulp en ondersteuning met prostesis, poorte, broviacs, mediese toerusting, hospitaal ondersteuningprogramme, kos en basiese noodsaaklike pakkies aan gesinne in nood asook verblyf aan ouers (voogde) naby sentrums vir behandeling by TLC Tuistes (Polokwane, Pretoria en Durban). KANSA TLC ondersteun ook kinders wie se ouer, broer of suster met kanker gediagnoseer is. Soms word hierdie kinders die primêre versorger van die huisgesin nadat ‘n ouer met kanker gediagnoseer is. Ouers of voogde wat ondersteuning nodig het, word aangemoedig om hul naaste KANSA SorgSentrum te kontak. Hulle kan ook aansluit by die ‘CANSA TLC Childhood Cancer Support Group’ op Facebook waar hulle in verbinding kan tree met ander wat in dieselfde posisie verkeer. Besoek ons webwerf vir meer inligting,” voeg Strauss by.
27 Feb 2019 | Published under: CANSA's Tough Living with Cancer (TLC) Programme